ڈاکٹر حسن روحانی ایرانءِ راجکماشءَ په دینی امورءِ استقلال و وت واجهی، و دولتءِ دخالت نکنگءَ ماں دینی مسائلانی تها تأکید کت.
په سنی آنلاینءِ هالکاریءَ نقل چه راجکماشءِ حال رسانی سایتءَ، راجکماش روحانیءَ شنبه 10 خرداد 1393ماں سازمان حفاظت محیط زیستءِ کارکنانی دیوانءَ پرمائینت:دینی دولت باز جوانیں دولتے بلے دولتی دینءِ بارهءَ نزاناں باید إے بارهءَ پٹ ولوٹ بکنیں. راجکماشءَ گوشت: دینءَ نباید دولتءِ دستءَ بدیں. دین باید دینی کارزانتانی دستءَ ببیت. دین، علما و دینی مدرسه و دگه دینی زانوگر وکاربلد ودلسوزانی دست إنت وإشاں باید دینءَ تبلیغ بکن أنت و دولت بس آیانءَ حمایت و مدد بکنت. په ایرنا ءِ حال رسانیءَ؛ ڈاکٹر حسن روحانیءَ په مردمانی محوری وبنیادی نقش واثرءَماں اجتماعی مسایلءِ حل کنگءَ اشاره کت وگوشتی:پهکیں کارانی حل کنگ مردمانی کار إنت، اقتصادی ببنت یاکه محیط زیست و یا دینی.